ΓΡΑΠΤΗ ΕΡΩΤΗΣΗ P-3439/00

υποβολή: Werner Langen (PPE-DE) προς την Επιτροπή

(30 Οκτωβρίου 2000)

Θέμα: Απόσταξη πόσιμης αλκοόλης

Η κυβέρνηση του ομόσπονδου κράτους της Ρηνανίας-Παλατινάτου εξήγγειλε ότι προτίθεται να διαθέσει για την αύξηση των πιστώσεων που προορίζονται για την απόσταξη πόσιμης αλκοόλης ενισχύσεις ύψους 15 εκατ. γερμανικών μάρκων.

Ερωτώ την Επιτροπή:

1. Έχειποβάλει η Ομοσπονδιακή Δημοκρατία της Γερμανίας αίτηση για τη γνωστοποίηση της παροχής των εν λόγω ενισχύσεων και αν ναι, πότε;

2. Ποιος είναι ο επίσημος τρόποςποβολής μιας αίτησης αυτού του είδους και ποια είναι η διαδικασία γνωστοποίησης;

3. Πόσες ημέρες αφού λάβει την αίτηση η Επιτροπή μπορεί κανείς να αναμένει την απόφασή της;

4. Ποια απόφαση σκοπεύει να λάβει η Επιτροπή στη συγκεκριμένη περίπτωση;

5. Με ποιο τρόπο αξιολογούνται συνήθως από νομικής απόψεως οι ενισχύσεις αυτού του είδους που καταβάλλονται συμπληρωματικά προς τα προγράμματα της ΕΕ;

Απάντηση του κ. Fischler εξ ονόματος της Επιτροπής

(21 Νοεμβρίου 2000)

Η Επιτροπή εξετάζει επί του παρόντος μία κρατική ενίσχυση την οποία προτίθεται να χορηγήσει η Ρηνανία-Παλατινάτο για την αντιμετώπιση των προβλημάτων που έχουν προκληθεί από μία μεγαλύτερη από την προβλεπόμενη παραγωγή, η οποία επέφερε μείωση των τιμών και προβλήματα αποθεματοποίησης. Θα χορηγηθεί μια κρατική ενίσχυση στο πλαίσιο της προώθησης της απόσταξης, παράλληλα με μία κοινοτική ενίσχυση, βάσει του άρθρου 29 του κανονισμού (ΕΚ) αριθ. 1493/1999 του Συμβουλίου της 17ης Μαΐου 1999 για την κοινή οργάνωση της αμπελο-οινικής αγοράς(1), και αυτό για ένα συνολικό ποσό το οποίο δεν πρέπει ναπερβεί τα 50 DM/hl. Το μέτρο έχει αποτελέσει αντικείμενο γραπτής κοινοποίησης η οποία απεστάλη στις 26 Σεπτεμβρίου 2000 και καταχωρήθηκε στις 29 Σεπτεμβρίου 2000.

1. Οι ρητές απαιτήσεις καθώς και η διαδικασία που πρέπει να ακολουθηθεί καθορίζονται στον κανονισμό (ΕΚ) αριθ. 659/1999 του Συμβουλίου της 22 Σεπτεμβρίου 1999 για τη θέσπιση λεπτομερών κανόνων εφαρμογής του άρθρου 93 [νυν άρθρο 88] της συνθήκης ΕΚ(2).

2. Πρέπει να ληφθεί μία απόφαση εντός προθεσμίας δύο μηνών. Η περίοδος δύο μηνών αρχίζει από την ημέρα που έπεται αυτής της παραλαβής μιας πλήρους κοινοποίησης. Η κοινοποίηση θεωρείται πλήρης εφόσον, εντός των δύο μηνών από τη λήψη της ή από τη λήψη οιασδήποτε επιπλέον πληροφορίας που ζητήθηκε, η Επιτροπή δεν απαιτεί καμία άλλη πληροφορία (βλ. άρθρο 4 παράγραφος 5 του κανονισμού (ΕΚ) αριθ. 659/1999 του Συμβουλίου).

3. Η Επιτροπή δεν έχει λάβει ακόμη θέση όσον αφορά το προτεινόμενο καθεστώς ενίσχυσης. Γιάυτό το λόγο δεν μπορεί ακόμη να καταστήσει γνωστή την απόφασή της σχετικά με αυτό το θέμα.

4. Σύμφωνα με την πάγια νομολογία του Δικαστηρίου, η ύπαρξη μιας κοινής οργάνωσης αγοράς απαγορεύει εθνικά μέτρα στους τομείς που διέπονται από αυτήν, πλην αντιθέτου διάταξης της κοινοτικής νομοθεσίας. Επιπλέον, το Δικαστήριο δήλωσε επανειλημμένως ότι ευθύς και έχει δημιουργηθεί μία κοινή οργάνωση αγοράς(3), τα κράτη μέλη πρέπει να απέχουν από κάθε μέτρο που θα μπορούσε να αποτελέσει παρέκκλιση ή να θίξει την εν λόγω οργάνωση. Το βασικό κριτήριο που επιτρέπει την αξιολόγηση της νομιμότητας των εθνικών μέτρων συνίσταται κατά συνέπεια στο να προσδιορισθεί κατά πόσο η άσκηση τηςπομένουσας εξουσίας που διαθέτουν τα κράτη μέλη επηρεάζει ή ενδέχεται να επηρεάσει την καλή λειτουργία της κοινής οργάνωσης αγοράς. Η Επιτροπή θα εμπνευστεί από την αρχή αυτή όταν θα μελετήσει το προτεινόμενο μέτρο κρατικής ενίσχυσης.

(1) ΕΕ L 179 της 14.7.1999.

(2) ΕΕ L 83 της 27.3.1999.

(3) Βλ., π.χ., Υπόθεση 111/76 Officier van Justitie v Van den Hazel, Συλλογή (1977), σ. 901" Υπόθεση 177/78, Pigs and Bacon Commission v McCarren, Συλλογή (1979), σ. 2161" Υπόθεση 190/73, Van Haaster, Συλλογή (1974), σ. 1123.